62019CJ0744_INF
Απόφαση του Δικαστηρίου (ένατο τμήμα) της 14ης Ιανουαρίου 2021 –Επιτροπή κατά Ιταλίας (Ιοντίζουσες ακτινοβολίες)
(Υπόθεση C-744/19) (
1
)
«Παράβαση κράτους μέλους – Οδηγία 2013/59/Ευρατόμ – Βασικά πρότυπα ασφαλείας για την προστασία από τους κινδύνους που προκύπτουν από ιοντίζουσες ακτινοβολίες – Άρθρο 106 – Μη εμπρόθεσμη μεταφορά στην εσωτερική έννομη τάξη»
1.
Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας
(Άρθρο 258 ΣΛΕΕ)
(βλ. σκέψη 9)
2.
Κράτη μέλη – Υποχρεώσεις – Παράβαση – Δικαιολογητικός λόγος αντλούμενος από την εσωτερική έννομη τάξη – Δεν επιτρέπεται
(Άρθρο 258 ΣΛΕΕ)
(βλ. σκέψη 10)
Διατακτικό
Το Δικαστήριο αποφασίζει:
1)
Η Ιταλική Δημοκρατία, παραλείποντας να θεσπίσει, εντός της ταχθείσας προθεσμίας, τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2013/59/Ευρατόμ του Συμβουλίου, της 5ης Δεκεμβρίου 2013, για τον καθορισμό βασικών προτύπων ασφαλείας για την προστασία από τους κινδύνους που προκύπτουν από ιοντίζουσες ακτινοβολίες και την κατάργηση των οδηγιών 89/618/Ευρατόμ, 90/641/Ευρατόμ, 96/29/Ευρατόμ, 97/43/Ευρατόμ και 2003/122/Ευρατόμ, και παραλείποντας να γνωστοποιήσει στην Ευρωπαϊκή Επιτροπή το κείμενο των διατάξεων εσωτερικού δικαίου που θεσπίστηκαν, ενδεχομένως, στον τομέα που διέπει η οδηγία, παρέβη τις υποχρεώσεις που υπέχει από το άρθρο 106, παράγραφοι 1 και 3, της εν λόγω οδηγίας.
2)
Καταδικάζει την Ιταλική Δημοκρατία στα δικαστικά έξοδα.
(
1
)	ΕΕ C 399 της 25.11.2019.